شه‌فه‌ق نيوز/ سه‌رچه‌وه‌يگ ئاگادار ئاشكراى ئه‌وه‌ كرد ده‌سڵات دادوه‌رى له‌ عراق چه‌ن دانيشتنيگ ئه‌را تاووتوێكردن په‌ره‌داين وه‌ ده‌زگاى دادوه‌رى ئه‌نجام داگه‌و چه‌ن بڕياريگ له‌و باوه‌تيشه‌و ده‌ركردگه‌.
له‌و باوه‌ته‌و، ئه‌لعه‌ره‌بى ئه‌لجديد له‌ زووان وه‌رپرسيگ دادوه‌رى عراقييه‌و وت: جموجويل ده‌سڵات دادوه‌رى له‌ناوخود خوه‌يه‌و هاتگه‌و دوير له‌ هه‌ر رۆڵيگ حكومى يا سياسى.
وه‌رپرسه‌گه‌ يه‌يش ده‌رخست ك سه‌رۆكايه‌تى ده‌سڵات دادوه‌رى ك خوه‌ى له‌ ئه‌نجومه‌ن باڵاى دادوه‌رى و دادگاى ناوه‌ندى دوينێده‌و چه‌ن دانيشتنيگ ئه‌را په‌رداين وه‌ ده‌زگاى دادوه‌رى ئه‌نجم داگه‌و چه‌ن بڕياريگيش له‌ى باوه‌ته‌و داگه‌ گ رۆڵ په‌يا ئه‌كا له‌ په‌ره‌داين وه‌ كار دادوه‌رى وه‌شيوه‌يگ پيشه‌يى و دوير له‌ هه‌ر فشاريگ ده‌ره‌كى و باس له‌وه‌يش كرد ك برياره‌يليگ گرنگ درياگه‌و بڕيگيش له‌لى جێوه‌جێ كريانه‌و به‌ڕيگيش دراسه‌ت ئه‌كريه‌ێد و له‌وانه‌يش داواكارى په‌رله‌مان ئه‌را لاوردن حه‌سانه‌ له‌بان نوێنه‌ره‌يليگ ك شكايه‌ت له‌بانيان به‌رزه‌و كرياگه‌ له‌ باوه‌ته‌يل جوراجوور.
